**Z A P I S N I K**

sa 8. sjednice Općinskog vijeća Općine Sveti Križ Začretje održane dana 16.05.2022. godine. U cilju ubrzanja samog postupka prodaje predmetne nekretnine u Štrucljevu, a obzirom da se radi o drugom ponovljenom natječaju pod istim uvjetima kao u prvom provedenom natječaju, sjednica Općinskog vijeća održana je elektronski.

Vijećnicima su dostavljeni materijali na e-mail adrese. Vijećnici su bili upoznati s načinom rada, odnosno da u slučaju dodatnih pojašnjenja, prijedloga ili primjedbi na pojedinu točku dnevnog reda iste dostave najkasnije do 13.05.2022. godine do 14:00 sati, kako bi predlagatelj mogao dati pojašnjenje ili odgovor te iste na vrijeme dostaviti svim članovima, te da svoje glasove na predloženom obrascu dostave 16.05.2022. godine do 15:00 sati.

Do predviđenog roka nije zaprimljen niti jedan zahtjev za dodatnim pojašnjenjem, prijedlogom ili primjedbom na pojedinu točku dnevnog reda.

Predsjednik Općinskog vijeća, Ivica Roginić utvrdio je da je svoje glasove dostavila većina od ukupnog broja vijećnika odnosno 9 (devet) vijećnika od 13 (trinaest) vijećnika.

**ČLANOVI OPĆINSKOG VIJEĆA KOJI SU GLASOVALI:**

Ivica Roginić, Juraj Matkun, Nadica Tenšek, Dubravka Mišak Skočaj, Marko Jelenić, Branko Kvež, Miljenko Šoštarić, Ivan Grozaj i Dražen Čvek.

**ČLANOVI OPĆINSKOG VIJEĆA KOJI NISU GLASOVALI:**

Mirko Šivalec, Ivica Mlinarić i Darko Mišak.

**Vijećnik Tomislav Milunović** **svoje očitovanje dostavio je nakon isteka predviđenog roka za glasanje.**

Do predviđenog roka nije zaprimljen niti jedan zahtjev za dodatnim pojašnjenjem, prijedlogom ili primjedbom na pojedinu točku dnevnog reda, te je jednoglasno usvojen sljedeći:

**D n e v n i r e d**

1. Verifikacija zapisnika sa 7. sjednice Općinskog vijeća održane 31.03.2022. godine
2. Vijećnička pitanja i prijedlozi
3. Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje te raspisivanju ponovljenog Javnog natječaja

**Točka 1.**

**Verifikacija zapisnika sa 7. sjednice Općinskog vijeća održane 31.03.2022. godine**

Predsjednik Općinskog vijeća, Ivica Roginić, utvrđuje da na prijedlog zapisnika sa 7. sjednice Općinskog vijeća održane 31.03.2022. godine, nije dostavljen niti jedan zahtjev za dodatnim pojašnjenjem, prijedlogom ili primjedbom.

Predsjednik Općinskog vijeća, Ivica Roginić, budući da rasprave nije bilo, utvrđuje da se sa

„ZA“ – 9 (devet)

„PROTIV“ – 0 (nema)

„SUZDRŽAN“ – 0 (nema) donosi

**ZAKLJUČAK**

**Verificira se zapisnik sa 7. sjednice Općinskog vijeća održane dana 31.03.2022. godine**

u tekstu koji se prilaže ovom zapisniku i čini njegov sastavni dio.

**Točka 2.**

**Vijećnička pitanja i prijedlozi**

Vijećničkih pitanja i prijedloga nije bilo.

**Točka 3.**

**Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje te raspisivanju ponovljenog Javnog natječaja**

Predsjednik Općinskog vijeća, Ivica Roginić, utvrđuje da na prijedlog ove točke nije dostavljen niti jedan zahtjev za dodatnim pojašnjenjem, prijedlogom ili primjedbom.

Predsjednik Općinskog vijeća, Ivica Roginić, budući da rasprave nije bilo, utvrđuje da se sa

„ZA“ – 9 (devet)

„PROTIV“ – 0 (nema)

„SUZDRŽAN“ –0 (nema) donosi

**Odluka o poništavanju Javnog natječaja za prodaju nekretnine u vlasništvu Općine Sveti Križ Začretje te raspisivanju ponovljenog Javnog natječaja**

u tekstu koji se prilaže ovom zapisniku i čini njegov sastavni dio

Sjednica zaključena s danom 16.05.2022. godine u 15.00 sati.

ZAPISNIČAR PREDSJEDNIK OPĆINSKOG VIJEĆA

*Lidija Lisjak Ivica Roginić*